དེ་ནས་རིམ་གྱིས་རྒྱན་གྱི་ཁ་གྲངས་ཧ་ཅང་འཕེལ་བ་སྟེ།བརྒྱ་ཕྲག་བཅུ་གཉིས་ནས་བརྒྱ་ཕྲག་བཅོ་བརྒྱད་པའི་བར་དུ་བརྩམས་པའི་སྙན་ངག་གི་གཞུང་དེ་དག་ལ་དཔྱད་ཞིབ་ཐུང་ཙམ་བྱས་ན།འདི་ལྟ་སྟེ།རྒྱལ་བ་ལྷས་ཟླ་བའི་སྣང་བབྱ་བར་སྒྲ་རྒྱན་བརྒྱད་དང་།དོན་རྒྱན་བརྒྱད་ཅུ་གྱ་གཅིག་བཅས་བསྡོམས་པས་བརྒྱད་ཅུ་གྱ་དུག་བསྟན་ཡོད་ཅིང་།མ་མྨཊ་ཡིས་བསྟན་པའི་འདྲེས་པ་དང་རབ་སྤེལ།ཕྲ་མོ་བྱ་བའི་རྒྱན་གསུམ་མ་གཏོགས་པའི་ལྷག་མ་དྲུག་ཅུ་རེ་དྲུག་ནི་རྒྱལ་བ་ལྷས་ཀྱང་བཞེད་ཅིང་།དེའི་འཕྲོ་མ་རྣམས་ནི་ཁོ་རང་ཉིད་ཀྱིས་གསར་དུ་བསྣན་པའོ།།